પોરબંદર ના ટુકડા ગોસા નજીક હાઇવે થી મોકરસાગર તરફ જતા અંદર ના રસ્તે કેટલાક દેવીપુજક શખ્શો દ્વારા આખલા ઓ ને ચોરી અને તેનું ખસીકરણ કરી વેચી મારવાનું કૌભાંડ ચાલી રહ્યું હોવાની માહિતી પોરબંદર ના રાજુભાઈ સરમાં ,જીવાભાઈ રાતડીયા સહીત ના ગૌભકતો ને મળી હતી આથી તેઓ અન્ય ગૌભકતો ને સાથે રાખી અને સ્થળ પર પહોંચ્યા હતા જ્યાં ૧૧ આખલાઓ ને દોરડા વડે ક્રુરતા પૂર્વક બાંધી રાખવામાં આવ્યા હતા અને પાંચ જેટલા આખલા નું બ્લેડ વડે ખસીકરણ કરાયું હતું જયારે અન્ય આખલાઓ ની ખસીકરણ ની કામગીરી ચાલી રહી હતી આથી ગૌભકતો એ ત્યાં રહેલા દેવીપુજક શખ્સો ને આ આખલાઓ અંગે પુછપરછ કરતા તેઓ ગોળગોળ જવાબો આપતા હતા આથી તમામ ગૌભકતો એ ત્યાં કણસી રહેલા આખલાઓ ની સ્થળ પર જ સારવાર કરી હતી અને આ અંગે પોલીસ ને જાણ કરતા પોલીસ પણ દોડી ગઈ હતી અને તમામ શખ્સો ને પોલીસ સ્ટેશન ખાતે લાવવામાં આવ્યા હતા અને તમામ આખલા ને પણ હાલ પોલીસ મથક ખાતે જ રાખવામાં આવ્યા છે અને અહી માધવપુર ના પશુ ડોકટરો તમામ ની મેડીકલ તપાસ કરી ને બાદ માં પોલીસ દ્વારા આગળ ની કાર્યવાહી કરવામાં આવશે ગૌભકતો ના જણાવ્યા અનુસાર પંથક માં આ એક ઘણા સમય થી ચાલતું વ્યવસ્થિત કૌભાંડ છે જેમાં આખલા ની ચોરી કરી તેનું ખસીકરણ કરી અને બાદ માં તેને કતલખાને ધકેલી દેવામાં આવે છે આથી આ અંગે ઊંડી તપાસ થવી જોઈએ તેવી રજૂઆત પણ પોલીસ ને કરવામાં આવી છે .